Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punkto nuostatomis, vykdo Įstatymo ir su jo įgyvendinimu susijusių teisės aktų pažeidimų prevenciją.

Vadovaujantis Tarnybai Įstatyme nustatyta pažeidimų prevencijos funkcija, šiuo metu atliekama Infrastruktūros valdymo agentūros (toliau – Perkančioji organizacija) vykdomo pirkimo Nr. 8583029 „Sandėliavimo paskirties pastato 8F2p Kairiūkščio g. 14, Vilniuje, rekonstravimo ir paskirties keitimo į specialiosios paskirties pastatą projekto sklypo sutvarkymo dalies darbų pirkimas“ (toliau – Pirkimas) dokumentų atitikties Įstatymui ir jį įgyvendinantiems teisės aktams peržiūra (peržiūra prevenciniais tikslais atliekama tam tikra apimtimi).

Tarnyba, prevencine tvarka peržiūrėjusi Pirkimo dokumentus bei atsižvelgdama į galiojantį teisinį reglamentavimą, teikia pastabas ir rekomendacijas (toliau – Rekomendacija) dėl Pirkimo dokumentų sąlygų.

1. Dėl Pirkime keliamų žaliųjų reikalavimų
1.1. Pirkimo sąlygų (toliau – PS) 1.10 papunktyje nustatyta, kad „Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ <....> 4.1 punktu“. Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo vykdant žaliuosius pirkimus, tvarkos aprašo patvirtinimo“ patvirtintame Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Aprašas) 4 punkte nurodyta, kad pirkimas laikomas žaliuoju, kai rengiant technines specifikacijas, nustatant tiekėjų kvalifikacijos reikalavimus ar kvalifikacinės atrankos kriterijus, pasiūlymų vertinimo kriterijus, pirkimo sutarties vykdymo sąlygas ir (ar) kitus reikalavimus tiekėjams, perkama prekė, paslauga arba darbas tenkina bent vieną iš Apraše nurodytų papunkčių (4.1., 4.2., 4.3, 4.4.). Pažymėtina, kad Pirkimo objektas šiuo atveju nepatenka į produktų sąrašą, nes perkami tik sklypo sutvarkymo darbai. Atsižvelgiant į tai, Perkančiajai organizacijai, siekiant vykdyti žaliąjį pirkimą ir nustatant aplinkos apsaugos vadybos sistemos reikalavimus perkamiems darbams, rekomenduojama PS 1.10 papunktyje vietoje Aprašo 4.1 papunkčio nurodyti Aprašo 4.3 papunktį.
1.2. Tame pačiame PS 1.10 papunktyje nustatyta: „Tiekėjas per 5 (penkias) darbo dienas nuo Sutarties įsigaliojimo dienos pateikia Pirkimo sąlygų 3 priedo 7.9 punkte nustatytų reikalavimų atitiktį pagrindžiančius dokumentus - nepriklausomos įstaigos išduoto sertifikato, lygiaverčių sertifikatų, išduotų kitose valstybėse narėse įsteigtų nepriklausomų įstaigų ar kitus lygiaverčių aplinkos apsaugos vadybos užtikrinimo priemonių įrodymus, kurie patvirtintų, kad aplinkos apsaugos vadybos užtikrinimo priemonės atitinka reikalaujamus aplinkos apsaugos vadybos sistemos standartus“. Tačiau PS 11.2 papunktyje nustatyta, kad prieš nustatant laimėtoją bus tikrinama, ar ekonomiškai naudingiausią pasiūlymą pateikęs dalyvis laikosi aplinkos apsaugos vadybos sistemos standartų. Be to, reikalavimas dėl aplinkos apsaugos vadybos sistemos standartų nustatytas ir PS 4 priede „Tiekėjų pašalinimo pagrindai, kvalifikacijos reikalavimai ir aplinkos apsaugos vadybos sistemos standartai“ (toliau – 4 priedas) kaip pirkimo procedūrų metu taikomas reikalavimas. Tuo tarpu PS 3 priedo „Viešojo pirkimo sutarties projektas“ (toliau – Sutarties projektas) nustatytas tik reikalavimas užtikrinti sertifikato galiojimą, tačiau nėra aiškiai nustatyta tiekėjo pareiga nuo sutarties įsigaliojimo pateikti dokumentus, pagrindžiančius aplinkos apsaugos vadybos sistemos reikalavimų taikymą. Atsižvelgiant į tai, kas išdėstyta, Tarnyba rekomenduoja peržiūrėti ir patikslinti dviprasmiškas ir prieštaraujančias viena kitai sąlygas, susijusias su aplinkos apsaugos vadybos sistemos standartų taikymu ir jų atitiktį pagrindžiančių dokumentų pateikimo tvarka.
1.3. Sutarties projekto specialios dalies 7.9 papunktyje nustatytas patikros mechanizmas, susijęs su aplinkos apsaugos vadybos sistemos taikymu, numatant, kad tiekėjas privalo užtikrinti sertifikato galiojimą ir jam pasibaigiant, pateikti naują galiojantį sertifikatą. Pažymėtina, kad toks reikalavimas užtikrina tik formalų sertifikato galiojimą, bet ne faktinį aplinkos apsaugos vadybos sistemos taikymą sutarties vykdymo metu. Perkančioji organizacija, siekdama Pirkimą vykdyti kaip žaliąjį pirkimą, neturi nustatyti tik deklaratyvių reikalavimų, o Pirkimo dokumentuose turėtų aiškiai apibrėžti žaliojo pirkimo sąlygas, jų laikymosi priežiūros ir kontrolės mechanizmą bei atsakomybę už šių reikalavimų nesilaikymą. Atsižvelgiant į tai, rekomenduojama patikslinti Sutarties projektą, nustatant reikalavimus, kad tiekėjas sutarties vykdymo metu pateiktų ataskaitas apie tiekėjo pasiektus aplinkos apsaugos tikslus pagal turimą aplinkos apsaugos vadybos sistemą bei numatant atsakomybę už šių reikalavimų nevykdymą ar netinkamą vykdymą. Plačiau žr. Aplinkos apsaugos vadybos sistemos. 

2. Kiti pastebėjimai
2.1 PS 3.1.2 papunktyje nustatyta „<...> Pašalinimo pagrindų nebuvimą pagrindžiančių dokumentų prašoma ir jie tikrinami tik galimo laimėtojo <...>“. Analogiška sąlyga taip pat numatyta PS 11.9 papunktyje. Tačiau 4 priedo 61 punkte nurodyta „Nuo 2024-01-01 įsigaliojus VPĮ 25 straipsnio 1 dalies pakeitimui, atliekant supaprastintus pirkimus, kai tiekėjas pateikia EBVPD, pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, nereikalaujama. Pažymų, patvirtinančių tiekėjo pašalinimo pagrindų nebuvimą, perkančioji organizacija gali reikalauti iš tiekėjų tik turėdama pagrįstų abejonių dėl šių tiekėjų patikimumo“. Analogiška sąlyga taip pat numatyta 4 priedo 1 lentelės 1 ir 3 punktuose. Atsižvelgiant į skirtingą Pirkimo dokumentų sąlygose nurodytą informaciją ir vadovaujantis Įstatymo 35 straipsnio 4 dalies nuostata, kad Pirkimo dokumentai turi būti tikslūs, aiškūs, be dviprasmybių, Tarnyba rekomenduoja suvienodinti Pirkimo dokumentų sąlygas, reglamentuojančias pašalinimo pagrindų nebuvimą patvirtinančių dokumentų pateikimo ir tikrinimo tvarką.
2.2  4 priedo 2 lenteles 1 punkte prie kvalifikacijos reikalavimo pagrindžiančių dokumentų nurodyta „<...> 2) pateikiama specialisto paslaugų teikimo tiekėjui teisinė forma (darbo sutartis ar kt.) <...>“. Atkreiptinas dėmesys, kad šiuo Pirkimu perkami sklypo sutvarkymo darbai, o ne paslaugos. Atsižvelgiant į tai, rekomenduotina patikslinti pateiktą informaciją.
2.3 PS 4 priedo 2 lentelės 1 punkto skiltyje „Subjektas, kuris turi atitikti reikalavimą“ nurodytas subjektų sąrašas neatitinka Tiekėjo kvalifikacijos reikalavimų nustatymo metodikos 21[footnoteRef:2] punkto. Atsižvelgiant į tai, Tarnyba rekomenduoja Perkančiajai organizacijai tikslinti subjektų, kurie turi atitikti keliamą reikalavimą, sąrašą. [2:  Tiekėjo kvalifikacijos reikalavimų nustatymo metodika: „Paprastai nustatomi tokie reikalavimai: · jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti;
· tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;
· subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos“.·] 

2.4 PS 1.1[footnoteRef:3] papunktyje, Sutarties projekto specialios dalies 1.1.2[footnoteRef:4] papunktyje ir PS 5 priede „Pasiūlymo forma“[footnoteRef:5] (toliau – Pasiūlymo forma) perkamų inžinerinių paslaugų apimtis apibrėžta skirtingai. Pavyzdžiui, PS 1.1 papunktyje nurodytas vykdymo dokumentacijos parengimas ir kadastrinių matavimo bylų suderinimas su VĮ „Registrų centras“, tačiau Sutarties projekto specialios dalies 1.1.2 papunktyje vykdymo dokumentacija nenurodyta. Be to, Sutarties projekte ir Pasiūlymo formoje vietoje kadastrinių matavimo bylų suderinimo nurodytas žemės sklypo duomenų atnaujinimas ir suderinimas su VĮ „Registrų centras“. Atsižvelgiant į tai, sudaromos prielaidos perkamų inžinerinių paslaugų apimtis aiškinti skirtingai. Atsižvelgdama į tai ir siekiant užtikrinti VPĮ 35 straipsnio 4 dalies nuostatų, kad pirkimo dokumentai turi būti tikslūs, aiškūs ir be dviprasmybių, laikymąsi, Tarnyba rekomenduoja peržiūrėti ir suvienodinti Pirkimo dokumentuose nurodytą perkamų inžinerinių paslaugų apimtį. [3:  PS 1.1 papunktis: „<...> inžinerines paslaugas (geodezinių, kadastrinių matavimų atlikimas, vykdymo dokumentacijos, kadastrinių matavimo bylų parengimas ir suderinimas su VĮ „Registrų centras“ (tame tarpe ir kilnojamų), statinių ir inžinerinių tinklų kontrolinių nuotraukų parengimas, įkėlimas ir suderinimas TIIIS sistemoje ir kitos inžinerinės paslaugos, reikalingos statybos užbaigimo procedūroms pradėti ir užbaigti bei įregistruoti teisės aktų numatyta tvarka)“. ]  [4:  Sutarties projekto 1.1.2 papunktis: „<...> atlikti: geodezinių, kadastrinių matavimų atlikimas, kadastrinių matavimo bylų parengimas, žemės sklypo duomenų atnaujinimas ir suderinimas su VĮ „Registrų centras“, statinių ir inžinerinių tinklų kontrolinių nuotraukų parengimas, įkėlimas ir suderinimas TIIIS sistemoje ir kitos inžinerinės paslaugos, reikalingos statybos užbaigimo procedūroms pradėti ir užbaigti bei įregistruoti teisės aktų numatyta tvarka, įskaitant statinio pripažinimo baigtu statyti procedūrų atlikimą ir statybos užbaigimo dokumentų surašymą bei atliktų darbų rezultato perdavimo–priėmimo akto pasirašymą (toliau – inžinerinės paslaugos)“.]  [5:  Pasiūlymo forma: „<...> (geodezinių, kadastrinių matavimų atlikimas, vykdymo dokumentacijos, kadastrinių matavimo bylų parengimas, žemės sklypo duomenų atnaujinimas ir suderinimas su VĮ „Registrų centras“ (tame tarpe ir kilnojamų), statinių ir inžinerinių tinklų kontrolinių nuotraukų parengimas, įkėlimas ir suderinimas TIIIS sistemoje ir kitos inžinerinės paslaugos, reikalingos statybos užbaigimo procedūroms pradėti ir užbaigti bei įregistruoti teisės aktų numatyta tvarka“. ] 

2.5 Sutarties projekto bendrosios dalies 18.5 papunktyje nustatyta: „Sutarties šalis, kuriai tapo žinoma apie darbų vykdymo sustabdymo aplinkybių išnykimą, privalo apie tai raštu informuoti kitą Sutarties šalį ne vėliau kaip per 2 (dvi) darbo dienas nuo sužinojimo dienos. Darbų vykdymo sustabdymo aplinkybėms išnykus, Sutarties šalys sudaro rašytinį susitarimą dėl sutartinių terminų pratęsimo. Sutartiniai terminai pratęsiami laikui, kuriam buvo sustabdytas darbų vykdymas“. Tarnyba pažymi, kad sutartinių įsipareigojimų, kurių vykdymas buvo sustabdytas, vykdymo terminas turi būti pratęsiamas ne tam laikotarpiui, kiek trunka sutartinių įsipareigojimų vykdymo sustabdymas, o laikotarpiui, kuris, išnykus aplinkybėms, dėl kurių sutartinių įsipareigojimų (jų dalies) vykdymas buvo sustabdytas, pagal sutartį buvo likęs tiekėjo sutartinių įsipareigojimų (jų dalies) vykdymui iki kol sutartinių įsipareigojimų (jų dalies) vykdymas buvo sustabdytas.[footnoteRef:6] Atsižvelgiant į tai, Tarnyba rekomenduoja patikslinti Sutarties projekto bendrųjų sąlygų 18.5 papunktį.  [6:  Įstatymo 89 straipsnio komentaras. ] 


Atsižvelgdama į aukščiau nurodytą, Tarnyba rekomenduoja peržiūrėti ir patikslinti Pirkimo dokumentus pagal šioje Rekomendacijoje pateiktas pastabas, o ateityje rengiant pirkimų dokumentus atsižvelgti į Tarnybos teiktas rekomendacijas. Primename, kad patikslinusi Pirkimo dokumentus Perkančioji organizacija turi visus pakeitimus paskelbti viešai CVP IS ir spręsti klausimą dėl pasiūlymų pateikimo termino pratęsimo protingam laikotarpiui, per kurį potencialūs tiekėjai galėtų susipažinti su patikslintomis Pirkimo sąlygomis.
Pažymėtina, kad visais atvejais sprendimą dėl tolimesnio Pirkimo procedūrų vykdymo ar nutraukimo priima pati Perkančioji organizacija, vadovaudamasi Įstatymo 29 straipsnio 3[footnoteRef:7] ir 4[footnoteRef:8] dalių nuostatomis.  [7:  „Perkančioji organizacija privalo nutraukti pradėtas pirkimo ar projekto konkurso procedūras, jeigu buvo pažeisti šio įstatymo 17 straipsnio 1 dalyje nustatyti principai ir atitinkamos padėties negalima ištaisyti“.]  [8:  „Perkančioji organizacija turi teisę savo iniciatyva nutraukti pradėtas pirkimo ar projekto konkurso procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas“.] 



